એમને ય અધૂરાં ઓરતાં હશે, દુનિયાની રંગીનીઓની વાતો સાંભળી એમની આંખમાં ય ભલે એ માણવા નથી મળવાની એવી ઊંડી ખાતરી હોય તો ય એક ચમક આવતી હોય છે. પણ એ બધી એનર્જી એમની સંતાનો પર સ્નેહ વરસાવી, એમને સુરક્ષિત રાખવામાં ખર્ચાઈ જાય છે. જ્ઞાાન એમની પાસે નહિ હોય, અને ડહાપણ પણ નહિ હોય, કોર્પોરેટ કર્ટસી પણ નહિ હોય અને સોશ્યલ આઈડેન્ટીટી પણ નહિ હોય, એમના ખાતામાં કોઈ સેલેરી જમા નહિ થતો હોય ને એમને સાડલો મૌન રહી સાંધી લેવામાં બ્લ્યુ ચિપ સંતોષ મળતો હશે. પણ એમની પાસે છે છલોછલ લાગણી. એને લીધે એમની પાસે મનગમતી માગણી કરી શકાય છે ને!